Charles Ives

Charles Edward Ives (født 20. oktober 1874, død 19. maj 1954) var amerikansk komponist af klassisk musik. Han betragtes bredt som en af de første nordamerikanske klassiske komponister af international betydning.

Biografi 
Charles Ives blev født i Danbury, Connecticut som søn af en militærmusiker, dirigent. Han fik som helt ung musikundervisning af sin far og studerede senere under Horatio Parker på Yale. Efter færdiguddannelsen besluttede han sig for en ikke-musikalsk karriere, idet han som musiker måtte regne med at blive tvunget til at gå på kompromis med sine musikalske idealer. Han havde succes i forsikringsbranchen. I fritiden komponerede han og arbejdede som organist i Danbury, New Haven, Connecticut, Bloomfield, New Jersey og New York, New York.

Efter at være blevet gift med Harmony Twitchell flyttede Ives i 1908 til New York. Dér boede han resten af sit liv, og tjente sit udkomme som leder af sit eget forsikringsfirma, Ives & Myrick. Han var fortsat en produktiv komponist indtil 1918, hvor han fik det første af flere hjerteanfald. Herefter komponerede han meget lidt; hans allersidste stykke, A Farewell to Land, en sang med tekst af Lord Byron, i 1925. 

Charles Ives døde i 1954 i New York, New York. Siden da er han blevet betydeligt mere værdsat, og betragtes nu af kendere af klassisk musik som en vigtig skikkelse.

Ives' musik 
Ives blev uddannet på Yale; hans første symfoni udviser forståelse for de akademiske færdigheder, der er nødvendige for at kunne skrive i den sene 19. århundredes sonateform, samt et ikonoklastisk anstrøg med et sidetema som trækker i en anden harmonisk retning. Hans far var dirigent for et militærorkester, og ligesom Hector Berlioz havde Ives en fascination for udendørsmusik og for instrumentation. Hans forsøg på at fusionere disse to musikalske grundstene og hans hengivenhed for Beethoven skulle sætte retningen for hans musikalske livsforløb.

Ives' musik var i det store og hele upåagtet i hans levetid, og mange af hans værker forblev uopførte i mange år.

Udvalgte værker 

Note: Fordi Ives ofte skrev flere forskellige versioner af det samme stykke, og fordi hans værker generelt blev overset i hans levetid, er det ofte svært at datere hans kompositioner. Årstallene nedenfor er i nogle tilfælde de sandsynligste gæt.

 Variationer over Amerika (1891) - for orgel 
 Strygekvartet nr. 1, Fra frelsens hær (1896)
 Symfoni nr. 1 (1896-1898) - for orkester
 Symfoni nr. 2 (1897-1901) - for orkester
 Symfoni nr. 3, Lejrmødet (1901-1904) - for orkester
 Central Park in the Dark (Central Park i mørket) (1898-1907) - for kammerorkester 
 The Unanswered Question (Det ubesvarede spørgsmål) - (1908) - for kammergruppe 
 Violinsonate nr. 1 (1903-1908)
 Klaversonate nr. 1 (1902-1909)
 Violinsonate nr. 2 (1902-1910)
 Robert Browning Overture (1911) - for orkester
 En Symfoni: New England feriedage (1904-1913) - for orkester
 Strygekvartet nr. 2 (1907-1913)
 Three Places In New England (Tre steder i New England) (Orkester part nr. 1) (1903-1914) - for orkester
 Violinsonate no. 3 (1914)
 Klaversonate nr. 2, Concord, Mass., 1840-1960 (1909-1915)
 Orkester part nr. 2 (1912-1915) - for orkester
 Violinsonate No. 4, Children's Day at the Camp Meeting (1912-15)
 Symfoni Nr. 4 (1910-1916) - for orkester
 Univers Symfoni (ukomplet, 1911-1916; Ives arbejdede på symfonien til sin død i 1954) - for orkester
 Concorde Symfoni (orkestreret af Henry Brant fra klaver Sonate nr. 2 "Concorde") (1910-1915, færdiggjort 1995) - for orkester
 114 Sange (komponeret i årene 1887 til 1921, udgivet 1922)
 Tre kvarttone klaver stykker (1923-1924) - for klaver

Litteratur (engelsk) 
 J. Peter Burkholder (redaktør), Charles Ives and his World (Princeton University Press, 1996) – a selection of new essays, Ives' letters and contemporary reviews
 Jan Swafford, Charles Ives: A Life with Music (New York, W. W. Norton, 1996) – standard biography and examination of Ives' work
 James B. Sinclair, A Descriptive Catalogue of the Music of Charles Ives (Yale University Press, 1999) – comprehensive catalogue of works
 Geoffrey Block, Charles Ives: a bio-bibliography (New York, Greenwood Press, 1988) – comprehensive bibliography

Eksterne henvisninger 

 The Charles Ives Society
 A Descriptive Catalogue of the Music of Charles Ives, online edition 
 Project Gutenberg e-text of Charles Ives' Essays Before a Sonata
 Charles Ives: A Selected Bibliography of Musicological Research  – Compiled by Mark A. Zobel
 On the Second Piano Sonata (Concord, Mass. 1840-1860) at www.lichtensteiger.de 

Komponister fra USA
Klassiske komponister fra det 20. århundrede
Amerikanere i 1800-tallet
Amerikanere i 1900-tallet